google/wiki40b huggingface dataset:
Quezon's Game

Saligan

Noong 1938, kumilos ang Pangulo ng Pilipinas na si Manuel L. Quezon, ang hinaharap na Pangulo ng US na si Dwight Eisenhower kasama ang iba pang mga kilalang tauhan upang iligtas ang mga Hudyong refugee na tumakas mula sa Alemanyang Nazi. Samantalang hinirap ni Quezon ang pagbalik ng kanyang tuberkulosis.

Produksyon

Ang Quezon's Game ay isang pinagsamang produksyon ng Star Cinema iWant, at Kinetek.  Idinerekta ang pelikula ni Matthew Rosen, isang Britanikong-Hudyo, at US$500,000 ang laang-guguling pamproduksyon ng pelikula. Tumatakbo ang kinulayang pelikula nang 125 minuto at isinapelikula sa Ingles, Espanyol, at Tagalog. Natapos ang produksyon sa Oktubre 15, 2018. Naglaan si Rosen ng tatlong buwan sa pagkalap lamang para sa pelikula. 
Responsable sila Lorena at Matthew Rosen para sa orihinal na ideya ng kuwento ng pelikula habang sinulat ni Janice Y. Perez at Dean Rosen ang senaryo. Isinagawa ang pelikula upang magpahiwatig ng isang di-masyadong kilalang salaysay ni Pangulong Manuel L. Quezon na nagligtas sa mga Hudyong refugee mula sa Holocaust at pansamantalang nagbigay sa kanila ng silungan sa Pilipinas. Ikinahirap ng mga manunulat noong panahon ng pananaliksik ng Quezon's Game ang kakulangan ng mga Pilipinong makasaysayang manuskrito na nagtatalakay sa makasaysayang salaysay. Sumangguni sila sa mga tesis at disertasyon na ginawa ng mga Amerikano pati na rin mula sa sulat sa mga inapo ni Alex at Herbert Frieder na nagkaroon ng malaking papel sa plano ni Quezon.

Paglabas

Inilabas ang Quezon's Game sa mga iba't ibang pandaigdigang pagdiriwang ng mga pelikula bago ang madulang paglabas nito. Inilabas ito sa Ottawa, Canada bilang bahagi ng gala ng 2018 Cinema World Festival bilang isa sa mga nanalong pelikula ng 2018 Autumn Selection. Naging entrada rin ito sa IndieFEST Film sa California, at sa WorldFest-Houston International Film Festival sa Texas. 
Bilang bahagi ng pagtaguyod ng pelikula, ginanap ang isang VIP screening noong Mayo 7, 2019 sa Power Plant Mall sa Makati kung saan ipinakita rin ng ABS-CBN ang mga bidyeong panayam ng mga Nakaligtas sa Holocaust na si Margot Pins Kestenbaum at Max Weissler na kapwang ipinakubli sa Pilipinas na naninirahan na ngayon sa Israel. Ang madulang paglabas ng pelikula sa Pilipinas ay noong Mayo 29, 2019.

Resepsyon

Nanalo ang pelikula ng hindi bababa sa 20 mga parangal bilang isang entrdada sa iba't ibang mga pandaigdigang pagdiriwang ng pelikula. Noong Enero 2019, nanalo ang Quezon's Game ng 12 parangalan sa Cinema World Fest Awards sa Ottawa, Canada.
Seito Shokun!

Ang Seito Shokun! ay isang palabas sa telebisyon sa bansang Hapon.
Singing Priests of Tagbilaran

Ang Singing Priests of Tagbilaran (SPOT) ay isang grupo ng mga Katolikong pari mula sa Bohol, Pilipinas. Bilang karagdagan sa pagtuturo ng mga homilya, isinisagawa rin nila ang pamumudmod ng ebanghelyo sa pamamagitan ng mga pagtatanghal na paawit at pasayaw.
Reyna Films

Ang Reyna Films ay isang produksyon ng pelikula na pag-aari ni Armida Siguion-Reyna na itinatag noong 1991.
Awadh

Ang Awadh (Awadhi, Hindī: अवध, Urdu: اودھ pronunciation ) ay isang rehiyon na nasa gitna ng makabagong estado ng Uttar Pradesh ng bansang India, na noong panahon bago ang pagsapit ng kalayaan ay nakikilala bilang Nagkakaisang mga Lalawigan ng Agra at Oudh. Nakikilala bilang Oudh o Oude sa sari-saring mga tekstong pangkasaysayan ng Britanya, na hinango mula sa Ayodhya, itinatag ito noong humigit-kumulang 1722 AD na ang kabisera nito ay ang Faizabad, at ang una nitong Nawab at prohenitor ng mga Nawab ng Awadh ay si Sadat Ali Khan. Ang pangtradisyong kabisera ng Awadh ay ang Faizabad at sa pagdaka ay ang Lucknow na kabisera ng pangkamabagong panahong Uttar Pradesh.
Ang pangmakabagong panahon paglalarawan o kahulugan ng Awadh ay pangheograpiyang kinabibilangan ng mga distrito ng Ambedkar Nagar, Bahraich, Balrampur, Barabanki, Faizabad, Gonda, Hardoi, Lakhimpur Kheri, Lucknow, Pratapgarh, Raebareli, Shravasti, Sitapur, Sultanpur at Unnao magmula sa Awadh at Farrukhabad, Etawah, Kannauj, Auraiya, Kanpur, Ramabai Nagar, Fatehpur, Kaushambi at Allahabad magmula sa Pang-ibabang Doab. Ang isang mahaba at makitid na pilas ng mga pook sa hilaga ng rehiyon, iyong mga bahagi ng pook ng Terai (Panloob na Terai at Madhesh (Panlabas na Terai]]), na ngayon ay nakahimlay sa loob ng Nepal (Tulsipur, Rapti (Tulsipur Dang) at maraming mga bahagi ng distrito ng Gorakhpur. Ang rehiyon ay tirahan ng isang namumukod-tanging diyalekto, ang wikang Awadhi, na sinasalita ng mga taong Awadhi.